ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ፡ ወተሃደራት ኢትዮጵያ ስደተኛታት ካብ ዶብ ሱዳን ይመልሱ ኣለው 28 ሕዳር 2020 መግለጺ ስእሊ, ኣብ ዶብ ሱዳን ዝዓስከሩ ወተሃደራት ኢትዮጵያ ኣብ ዝሓለፉ መዓልታት፡ ወተሃደራት ኢትዮጵያ ኣብ ዶብ ሱዳን ስለ ዝዓስከሩ፡ ቁጽሪ እቶም ናብ ሱዳን ዝሰግሩ ኢትዮጵያን ስደተኛታት ከምዝጎደለ ተፈሊጡ። እቶም ስደተኛታት ብሰንኪ ኣብ ሞንጎ ሓይልታት መንግስታት ፌደራልን ትግራይን ተወሊዑ ዘሎ ጎንጺ እዮም ናብ ሱዳን ዝሃድሙ ዘለው። ቢቢሲ፡ ብሮቡዕ ኣብ ዶብ ሓምዳይት ወተሃደራት ኢትዮጵያ ዝርኣየ ኮይኑ፡ ብርክት ዝበሉ ናብ ሱዳን ክኣትው ዝኽኣሉ ስደተኛታት'ውን ኣባላት ስድርኦምን መቕርባቶምን ወተሃደራት ጠጠው ከም ዘበሉዎም ተዛሪቦም። "ትማሊ ንጉሆ እየ መጺአ፤ ስድራይ ናብዚ ንከምጽኦም ግን ክኸይድ ደልየ ነይረ" ይብል ሓደ መንነቱ ክቃላዕ ዘይደለየ ስደተኛ። እዚ ኣብ ሩባ ሰቲት ኮይኑ ዘውግዐና ስደተኛ፡ ኣብ ትግራይ ገዲፉዎም ንዝመጽአ ስድርኡ ከምጽእ ተመሊሱ ክኸይድ ከም ዘይኽኣለ ክገልጽ እንከሎ፡ "እቶም ወተሃደራት ኣብ ጥቓ እቲ ዶብ ኣለው፤ ቅድመይ ዝኸዱ ድማ ከይምለሱ ተነጊሩዎ'ዩ" ኢሉ። መንግስቲ ኢትዮጵያ፡ ኣብዚ ጉዳይ ምላሽ ንክህብ ተሓቲቱ፤ ግን ድማ ኣይሰመረን። ኣብ ጥቓ እቲ ዶብ ዝርከብ ሩባ፡ ኣብ በሪኽ ቦታ ዝዓስከሩ ናብ ሸነኽ ትግራይ ዘመዓድዉ ብርክት ዝበሉ ወተሃደራት ኣለው። ብዙሓት ስደተኛታት ዘስግራ ዝነበራ ጀላቡ ድማ ጠጠው ኢለን ይረኣያ። ብዓሰርታት ዝቑጸሩ ስደተኛታት ድማ ነቶም ኣብቲ ዶብ ዝዓስከሩ ወተሃደራት ክርእዩ ይእከቡ። ካልኦት ሱዳናውያንን ኢትዮጵያውያን ስደተኛታትን ድማ ክዳን ንክሓጽቡን ማይ ንከምጽኡን ናብቲ ሩባ ይወርዱ። መራሒ መንግስቲ ክልል ትግራይ ዶ/ር ደብረጽዮን ገብረሚካኤል መን'ዩ?
